ফের ১৩৯ জন আরোহী নিয়ে কাঠমান্ডু বিমানবন্দর থেকে ছিটকে পড়েছে বিমান - দৈনিক সিলেটের সংবাদ
Home আন্তর্জাতিক ফের ১৩৯ জন আরোহী নিয়ে কাঠমান্ডু বিমানবন্দর থেকে ছিটকে পড়েছে বিমান
সিলেটের সংবাদ ডটকম ডেস্ক: ইউএস-বাংলার বিমান দুর্ঘটনার রেশ কাটতে না কাটতেই ফের ১৩৯ জন আরোহী নিয়ে মালয়েশিয়ার একটি বিমান নেপালের কাঠমান্ডু বিমানবন্দরের রানওয়ে থেকে ছিটকে পড়েছে।
এরপরই বিমানবন্দরটি বন্ধ করে দেওয়া হয়েছে। স্থানীয় সময় গতকাল বৃহস্পতিবার গভীর রাতে এ ঘটনায় কেউ আহত না হলেও তাৎক্ষণিকভাবে বিমানবন্দর বন্ধ করে দেওয়া হয়।
দুর্ঘটনার কবলে পড়া বিমানটি মালয়েশিয়ার মালিন্দ এয়ারলাইনের বোয়িং-৭৩৭। এ সময় নেপালের রাজধানীতে আসা সব বিমান ঘুরিয়ে দেওয়া হয়। রানওয়ে থেকে ছিটকে পড়া বিমানটি সরাতে কর্তৃপক্ষ চেষ্টা চালানোয় বিমানগুলোর গতিপথ পরিবর্তন করা হয়। বিমানবন্দরের মুখপাত্র প্রেমনাথ ঠাকুর জানান, কুয়ালালামপুরগামী মালয়েশিয়ার এ বিমান উড্ডয়ন করার সময় এতে সমস্যা দেখা দেওয়ায় পাইলটরা বিমানটির উড়া বাতিল করলে এটি রানওয়ে থেকে ছিটকে পড়ে।
শুক্রবার ১২ ঘণ্টা পর দুর্ঘটনাস্থল থেকে বিমানটি সরিয়ে নেওয়ার পর রানওয়ে মুক্ত হলে ফের বিমান চলাচল শুরু হয় বলে জানিয়েছে কর্তৃপক্ষ। গত ১২ মার্চ কাঠমান্ডুর ত্রিভুবন বিমানবন্দরে ইউএস-বাংলার একটি বিমান বিধ্বস্ত হলে ৭১ আরোহীর মধ্যে ৫১ জনের মৃত্যু হয়।
এর মধ্যে চার ক্রুসহ ২৭ জন ছিলেন বাংলাদেশি। পাহাড়ে ঘেরা নেপালের কাঠমান্ডুর ত্রিভুবন বিমানবন্দরকে বিশ্বের সবচেয়ে ঝুঁকিপূর্ণ বিমানবন্দরগুলোর একটি বিবেচনা করা হয়।
Previous articleহবিগঞ্জে পৃথক অভিযানে ইয়াবাসহ আটক ২৭
Next articleপুলিশের বিরুদ্ধে অভিযোগ জানাতে ২৪ ঘণ্টার হটলাইন